สวัสดีครับ รบกวนสอบถาม ตั้งแต่วันจันทร์ผมมีอาการคันและผื่นแดงๆ ตามข้อพับเข่าซ้าย เอวขวา และกลางหลังครับ ตอนแรกคิดว่าเป็นลมพิษ แต่หลายวันแล้วก็ยังไม่หายครับ เลยคิดว่าอาจจะเป็นผิวหนังอักเสบครับ เคยมีประวัติเป็นผิวหนังอับเสบ กับ งูสวัด ครับ ตอนนี้ทาโลชั่นสำหรับผิวแห้ง SabaMed อยู่ครับ อยากถามว่า ควรจะต้องทาอะไรเพิ่มไหมครับ และเป็นโรคอะไรครับผื่นบริเวณเอวผื่นบริเวณข้อเข่า
สวัสดีค่ะ Kiratiwudhikulอาการผื่นคันและแดงตามลำตัวและแขนขาดังกล่าวมาร่วมกับประวัติการเป็นผื่นภูมิแพ้ผิวหนังมาก่อนนั้น อาจจะทำให้นึกถึงกลุ่มผื่นภูมิแพ้ผิวหนังได้มากที่สุด โดยมักมีอาการเป็นๆหายๆมาตั้งแต่วัยเด็กได้ โดยในระยะเฉียบพลันผื่นอาจมาด้วยผื่นแดงคัน และถ้ามีการแกะเการอยโรคอาจลุกลามขึ้น สาเหตุอื่นๆเช่นเป็นผื่นการแพ้สัมผัส หรือผื่นระคายสัมผัส ผื่นแพ้ยาหากมีการได้รับยาใหม่ๆที่ไม่เคยใช้มาก่อนหน้านี้ การติดเชื้อราที่ผิวหนัง แต่มักเป็นผื่นแดงเพียงวงเดียว ไม่เป็นกว้างหลายบริเวณเบื้องต้นรับประทานยาแก้คันเพื่อบรรเทาอาการได้ ไม่ไปแกะเกาบริเวณที่เป็น ควรทาครีมบำรุงให้ความชุ่มชื้น เพราะผิวที่แห้งมากจะทำให้ผื่นภูมิแพ้ผิวหนังมีอาการเป็นมากขึ้นได้ หากไม่ได้เป็นการติดเชื้อใดๆ ผื่นผิวหนังอักเสบส่วนใหญ่จะตอบสนองต่อการทายาสเตียรอยด์บางๆเฉพาะที่ในระยะสั้นไม่เกิน 2 สัปดาห์ และถ้ายังมีอาการเป็นมากเรื้อรัง ควรไปพบแพทย์เพื่อตรวจเพิ่มเติม